stanford-oval/wikipedia huggingface dataset:
รายชื่อตัวละครในเอ็กซีคิวชั่นแนล
กองกำลังต่อต้านGM > สมาชิกในกองกำลังต่อต้านGM > อัษฎา

อดีตหัวหน้ากลุ่มที่2 ที่ลาออกในตอนที่13เพื่อให้เกษมเป็นแทน ที่จริงเป็นคนหล่อขั้นเทพแต่ดันขี้อาย มักจะหลบอยู่หลังพุ่มไม้หรืออะไรสักอย่างทุกครั้งเวลาต้องเจอกับคนเยอะๆ แต่ก็ยังเก๊กได้ตลอดเวลาแม้แต่ตอนที่สลบเพราะเจอผี อัษฎานั้นเชี่ยวชาญในการต่อสู้เป็นอย่างมากจนทำให้คิดว่าเขาไม่น่าจะเป็น หัวหน้ากลุ่ม2ที่เชี่ยวชาญการประดิษฐ์เลย เนื่องจากก่อนหน้าที่อัษฎาจะมารับตำแหน่งหัวหน้า เขาได้เข้าปะทะกับบอสคิงคองที่มีHPถึง62,000 ด้วยการดวลเดือดแบบล้มลุกคลุกคลานกว่าหนึ่งชั่วโมง บอสตัวนี้ก็ล้มลงท่ามกลางความตกตะลึงของบรรดาผู้สังเกตการณ์ และทำให้หัวหน้ากลุ่ม2ตกเป็นของอัษฎาไปในทันที
อัษฎาเป็นสมาชิกของกองกำลังต่อต้านGMคนแรกที่เกมโอเวอร์จากการปะทะกับเกมมาสเตอร์ และเป็นสาเหตุให้เขาต้องเข้าไปเก็บประสบการณ์เพิ่มในดันเจี้ยนบ้านวินเชสเตอร์ และกลับมารับหน้าที่หัวหน้ากลุ่มอีกครั้งในตอนที่80 โดยปัจจุบันมีเลเวล 56 และเขาก็เป็นร่างอวตารของโกสต์มาสเตอร์ ซึ่งเป็นบอสสูงสุดในดันเจี้ยนของบ้านวินเชสเตอร์
ในโลกจริงอัษฎาเป็น นักศึกษาอายุ19ปี ในวิทยาลัยแห่งหนึ่งที่ไม่ปรากฏชื่อและตั้งอยู่ใกล้กับโรงเรียนของพวกเกษม ทำให้ทั้งอัษฎาและเกษมได้พบกันบ่อยๆ  สำหรับบ้านของอัษฎานั้นอยู่หมู่บ้านเดียวกับกานดา แต่ลึกเข้าไปกว่าบ้านของกานดา ในตอนต่อมาก็พบว่าหนึ่งในเกมมาสเตอร์ชื่อ พัมพ์กิ้น นั้นก็เรียนอยู่ในวิทยาลัยแห่งเดียวกับอัษฎาด้วย ซึ่งทั้งสองคนเจอกันในคาบเรียนที่311
อัษฏากับเกษมเป็นเพื่อนที่สนิทกันมากแม้จะต่างวัยกัน สาเหตุหนึ่งคืออยู่หน่วยเดียวกัน และในโลกจริง อัษฏายังไปเยี่ยมที่โรงเรียนเกษมบ่อยๆ ซึ่งความหน้าตาดีของเขาทำให้เป็นที่ป๊อบปูลาร์ของสาวๆมากถึงขนาดมาถามเอากับเกษมเสมอๆ โดยปกติแล้ว อัษฏาดูเงียบขรึม แต่ตัวจริงที่สุดของที่สุดนั้นอายเวลาต้องคุยกับคนอื่นๆจึงได้ชอบหลบหน้าหลบตา แต่กระนั้นก็ยังเป็นคนคุยสนุก มักหยิบยื่นความช่วยเหลือให้อีกฝ่ายโดยไม่ร้องขอและเป็นผู้ชายที่เข้าอกเข้าใจคนอื่นเป็นอย่างดี
อัษฎามีอาชีพเป็นเบอเซอร์เกอร์และ เปลี่ยนอาชีพเป็นไฮแลนด์เดอร์ในตอนที่ 54 จัดเป็น Sword Type การต่อสู้ของเขาเน้นไปที่ความเร็วและพลังโจมตีที่มากและมีพลังชีวิตน้อย ระดับฝีมือของเขาจัดอยู่ในอันดับ3ของกองกำลัง ถูกจัดเป็นBattle Mania(ผู้เล่นที่มีชีวิตอยู่ด้วยการต่อสู้กับเพลย์เยอร์หรือมอนสเตอร์เป็นหลัก ซึ่งยามปกติแล้วผู้เล่นประเภทนี้ถ้าไม่ได้ทำอะไรก็จะไม่มีอะไรทำ ซึ่งอัษฏาอยู่ในแบบเดียวกับกานดาและคลาร์ก) ส่วนอาวุธประจำตัวของเขาก็คือดาบเหล็กดัดที่น่าจะเป็นอาวุธ3ดาว สกิลประจำคือการลากดาบไปตามพื้น และเมื่อได้ระยะก็เหวี่ยงขึ้นใส่ศัตรูทำให้กระเด็นหรือลอยคว้างไปทั้งตัว ซึ่งมีพลังโจมตีที่รุนแรงขนาดทะลุการป้องกันของมอนสเตอร์เกราะหนาได้ง่ายๆ (ลากพสุธา) ส่วนสกิลไม้ตาย "ดาบลากพระอาทิตย์" นั้นก็มีลักษณะในการใช้งานใกล้เคียงกันแต่เสริมพลังโจมตีที่รุนแรงอยู่แล้วด้วยความร้อนจากการเสียดสีปลายดาบไปกับพื้น
อัษฏายังมีสกิลอีกหนึ่งอย่างที่น่าสนใจคือ Swirl Cancel ซึ่งปรากฏออกมาในเล่มที่17 โดยสกิลนี้จะเป็นการควงดาบหลอกว่าจะโจมตีแล้วพลิกหลบเข้าไปอยู่ด้านหลังศัตรูภายในพริบตาโดยหน้าจะหันไปทางศัตรู แต่ยังมีจุดอ่อนอยู่บ้าง ซึ่งตอนนี้อัษฎากำลังครุ่นคิดหาวิธีทำให้สกิลนี้สมบูรณ์แบบอยู่
กองกำลังต่อต้านGM > สมาชิกในกองกำลังต่อต้านGM > เกษม

รองหัวหน้ากลุ่มที่2 และเลื่อนขึ้นเป็นหัวหน้าชั่วคราวในตอนที่13 เป็นเด็กหน้าตาดีติดหน้าสวยที่มีนิสัยจริงจังไปทุกเรื่อง ตัวเกษมเองนั้นมักจะพูดตัวเขาว่าทำไม่ได้ แต่เขาเป็นคนที่คอยสร้างความสามัคคีให้แก่คนในกลุ่มเป็นประจำ และยังทำในเรื่องที่มอบหมายให้จนสำเร็จอยู่เสมอ และเกษมนั้นยังแอบชอบภัสสรซึ่งทำผมใหม่แล้วด้วย(แต่ภัสสรก็ยังแอบชอบกานดา)
ในโลกจริง เกษมเป็นแค่เด็กมัธยมต้นที่ตัวเล็กจนเป็นปมด้อยเพราะตัวเขาสูง (148ซม.) กว่าเด็กประถมเพียงเล็กน้อยเท่านั้น อย่างไรก็ดีเขาก็เรียนในห้องเรียนเดียวกับ วิริยาและนันทกรซึ่งหมายความว่าเขาเป็นคนที่เรียนเก่งพอตัวทีเดียว ซึ่งส่งผลให้ภายในเกมเขาได้รับตำแหน่งระดับรองหัวหน้าไป นอกจากนี้เขายังเป็นเพื่อนสนิทกับนันทกรที่ไม่ค่อยถูกกับวิริยา อีกด้วย
ในเกม เกษมมีอาชีพเป็นไฟท์เตอร์ที่อยู่ใน Martial Type ซึ่งเน้นการต่อสู้ระยะประชิด แต่เขาก็ไม่ได้เป็นคนที่ถนัดการต่อสู้มากนักเพราะทักษะส่วนใหญ่นั้นมัจฉาเป็นคนคิดให้เสียมากกว่า ความสามารถจริงๆของเขาจึงเป็นคนประสานภายในกองกำลังต่อต้านGMเป็นหลัก ทว่าเมื่อถึงเวลาต่อสู้ เกษมเป็นตัวจู่โจมหลักที่สำคัญมากในการใช้สกิลเฟืองยักษ์ในการช่วยปราบบอส มอนสเตอร์หรือคนที่มาหาเรื่อง โดยวานให้พรรคพวกช่วยสู้ถ่วงเวลา เพราะสกิลเฟืองยักษ์นั้นใช้เวลาชาร์จนาน แต่เมื่อได้จู่โจมออกไปแล้วจะทำดาเมจต่อเนื่องไม่มีหยุดแม้ตัวเกษมจะเลือดเหลือแค่ 0แล้วก็ตามที อีกทั้งยังเป็นท่าที่แรงมากติดระดับท็อปของกองกำลังเลยทีเดียว
ภายหลัง เกษมที่อยู่กับดินแดนของสภาสูงต้องเข้าปะทะกับราดิชอย่างไม่มีทางเลี่ยง แต่ถูกทำลายท่าเฟืองยักษ์ภายในพริบตาและกำลังจะเสียท่า ทว่าเกียร์ก็เข้ามาช่วยได้ทันเวลาโดยการบอกวิธีในการเข้าต่อกรกับราดิชและขออนุญาตใช้สกิลสิงร่าง ทำให้เกษมกลายเป็น "อวาตาร์ ออฟ ฟอลเลน ลีดเดอร์" ที่มีเกียร์เป็นผู้ควบคุมร่างกาย หลังจากปราบราดิชได้แล้ว ทั้งเกษมและมัจฉาต่างตระหนักถึงฝีมือของเกียร์ ตัวเกษมเองจึงยอมให้เกียร์ใช้ร่างของเขาในการช่วยเหลือกองกำลังวินเชสเตอร์ตลอดมา
เกษมแอบชอบภัสสรอยู่ แต่เจ้าตัวก็ไม่ได้รู้หรือสนใจ สังเกตจากตอนที่ภัสสรแตะบ่ากานดาแบบให้กำลังใจ เกษมเห็นภาพนั้นเข้าพอดีจึงซึมหงอย พยายามทำใจและปลีกตัวออกไปอย่างเงียบๆ
กองกำลังต่อต้านGM > ตัวละครย่อย

หัวหน้ากลุ่มที่3 เป็นจอมวางแผนของกองกำลังต่อต้านGM บุคคลิกสุขุมเยือกเย็น รู้จักที่จะสร้างชวัญกำลังใจให้แก่คนในกองกำลังเป็นอย่างดี ทิซาเล้งนั้นยังไม่มีเนื้อหาในโลกจริงปรากฏ ทิซาเล้งไม่ปรากฏอาชีพชัดเจน แต่จัดอยู่ใน Sword Type เนื่องจากใช้อาวุธประเภทดาบ ฝีมือการต่อสู้อยู่ในระดับหัวหน้ากลุ่ม
รองหัวหน้ากลุ่มที่3 ที่แต่งตัวแบบหลวงจีนวัดเส้าหลิน ปรากฏตัวครั้งแรกในตอนที่ 13 ในการประชุมของกองกำลังฯ มีบทบาทเป็นองครักษ์ของมัจฉาในตอนที่ 29 - 31 บทบาทขิงเฉียวฟงนั้นเหมือนตัวโจ๊กของกลุ่มที่3 ที่มักจะโดนไวพจน์หาปัญหามาให้อยู่หลายครั้ง เฉียวฟงนั้นมีบทบาทในโลกจริงเพียง 1 ครั้ง คือในการพบปะสังสรรค์ของสมาชิกหลักของกองกำลังต่อต้านGMในตอนที่79
หัวหน้ากลุ่มที่4 ใช้ปืนเป็นอาวุธ มีอาชีพคือเอเลี่ยนคิลเลอร์ เป็นผู้ที่คุมกำลังหลักของกองกำลังต่อต้านGM  ในโลกจริงปรากฏตัวครั้งเดียวในการพบปะสังสรรค์ของสมาชิกหลักของกองกำลังต่อ ต้านGMในตอนที่79
คลาร์กเป็นผู้เล่นประเภทแบทเทิลมาเนียเช่นเดียวกับกานดาและอัษฎา เป็นหนึ่งในตัวทำดาเมจที่แม้ตัวเองจะใช้ปืนก็ยังวิ่งเข้าไปชนศัตรูด้วยตัวเอง มักจะจับคู่กับอัษฎาเวลาลงสนามรบ เพราะสไตล์การต่อสู้นั้นเรียกได้ว่าลุยแหลกพอฟัดพอเหวี่ยงกัน
รองหัวหน้ากลุ่มที่4  มีอาชีพนักล้วงกระเป๋าเป็นอาชีพที่โจมตีระยะไกล และ กลาง เป็นอีกหนึ่งคนที่มักโดนไวพจน์หาปัญหามาให้ ในโลกจริงปรากฏตัวครั้งเดียวในการพบปะสังสรรค์ของสมาชิกหลักของกองกำลังต่อต้านGMในตอนที่79
เป็นสมาชิกกลุ่ม4 ที่ทำหน้าที่ตรวจตราและรายงานสถานการของบ้านวินเชสเตอร์ ปัจจุบันมีหน้าที่เป็นฝ่ายรายงานสถานการณ์หรือโอเปอร์เรเตอร์ของกองกำลังต่อต้านGM
องค์หญิงนักประดิษฐ์ของดาวมิวเอร่า ปรากฏตัวในเล่ม 10 ตอนที่ 86 เป็นหนึ่งใน4ผู้ครองดาว ฝีมือยังไม่ทราบแน่ชัด แต่มีความสามารถสายนักประดิษฐ์สูง
เกมมาสเตอร์ (Game Master)

โดยปกติแล้ว เกมมาสเตอร์ (เรียกสั้นๆ ว่า GM) จะทำหน้าที่รักษาความสงบเรียบร้อยในเกมออนไลน์ แต่สำหรับเกม Neo Universe นี้ กลับมีกฎข้อหนึ่งระบุว่าว่า เกมมาสเตอร์สามารถกำจัดผู้เล่นที่มีค่าหัวและผู้ที่เกี่ยวข้องและสามารถหาประโยชน์ให้ตัวเองจากการกระทำดังกล่าวได้ เช่น การเก็บทรัพย์สินจากผู้ที่ถูกล่า ซึ่งกลุ่มคนที่ถูกตัดสินว่าเกี่ยวข้องไม่ได้หมายความเฉพาะคนที่มีความเกี่ยวข้องกับผู้เล่นที่มีค่าหัวโดยตรง หากแต่รวมถึงผู้ที่อยู่ในบริเวณนั้นทั้งหมดด้วย คนที่เข้ามาเป็นเกมมาสเตอร์ในเรื่องนี้ต่างแสวงสิทธิประโยชน์จากการฆ่าผู้เล่น ทำให้เกมมาสเตอร์กลายเป็นที่หวาดกลัวของบรรดาผู้เล่นในเกมนี้
แท้จริงแล้ว เกมมาสเตอร์ในเกมนี้เป็นกลุ่มพนักงานที่ถูกคัดเลือกมาเพื่อเป็นฟันเฟืองให้กับเกมโดยเฉพาะ
เกมมาสเตอร์ (Game Master) > สมาชิกเกมมาสเตอร์

เกียร์กลับมาอีกครั้งหลังจากสืบค้นเรื่องราวที่แท้จริงเรื่องภรรยาของโฮลี่ออร์เดอร์แล้วและอาศัยอยู่บนดาวเล็กซ์ตรอน เขารู้สึกว่าวิธีการของโฮลี่ออร์เดอร์เป็นสิ่งที่ไม่ถูกต้องและสิ่งตอบแทนที่ย้อนกลับมาจะร้ายแรง เกียร์จึงสนับสนุนฝ่ายมัจฉาอย่างเต็มที่ แต่หากต้องสู้ก็จะอินสตอลเข้าไปในร่างของเกษมเพื่อสู้แทน ซึ่งเมื่อทำการอินสตอลแล้ว ชุดและทรงทมของเกษมจะเปลี่ยนไป เป็นชุดหัวหน้าGMและทรงผมก็จะดูคล้ายกันกับเกียร์อีกด้วย เพียงแต่เส้นผมจะกลายเป็นสีเงินเปล่งประกาย
สไตล์การต่อสู้ของเกียร์คือการใช้สกิลบัฟเพื่อเสริมความสามารถให้ตัวเองอย่างมาก โดยมีสกิลซัพพอร์ทถึง 52 สกิล(ตอนที่82) และมีสกิลฟิลด์ส่วนตัวที่แสนร้ายกาจ คือLine Of Illusion ที่จะเพิ่มความสามารถและระยะเวลาของซัพพอร์ทสกิลให้ดีขึ้น ซึ่งสาเหตุที่เกียร์แพ้ไม่ได้อยู่ที่การวัดกันด้วยพลัง แต่เพราะโฮลี่ออเดอร์ที่ใช้ลูกเล่นเปลี่ยนผลของฟิลด์นี้ให้มาได้กับฝ่ายของตนแทนทำให้เขาเสียเปรียบราดิช และถูกกำจัดพ่ายไปในที่สุด
ฝีมือของเกียร์นั้นนับได้ว่าอยู่ในระดับสุดยอด แม้แต่ราดิชที่สังหารเขากับมือก็ยังแอบนับถือความเก่งนี้อยู่ลึกๆ เพราะเกียร์ไม่ใช่แค่เลเวลที่สูง แต่ยังปรับเชิงยุทธ์ตามฝีมือตัวเองได้ทันกัน แม้จะอินสตอลในร่างคนอื่นทำให้พลังโจมตีลดลง แต่ความเก่งก็ไม่ได้เปลี่ยนไปเลย แท้จริงแล้ว เกียร์เป็นคนอ่อนโยนและมองโลกในแง่ดี ทว่าเถรตรงและไม่พยายามเข้าใจเรื่องที่ตัวเองไม่รู้สึกสนใจ(เช่นกรณีที่โฮลี่ออร์เดอร์พยายามเกริ่นเรื่องที่ESPเป็นอันตราย แต่เขาไม่ได้ใส่ใจอะไรนัก) ทำให้บางครั้งก็นำความเดือดร้อนมาสู่เขา และความโดดเด่นของเขาก็ทำให้มีคนอิจฉาอย่างออกนอกหน้าอยู่เช่นกัน(มีผู้อ่านส่วนมากสนับสนุนให้เขาคู่กับคีย์มาสเตอร์รีลีส ซึ่งต้องดูกันต่อไปว่าจะพัฒนาไปกว่าที่เป็นอยู่ได้หรือไม่)
อาวุธประจำมือ : ดิ เอ็มไพร์ (The empire)
ข้อมูล : อาวุธระดับ 6 ดาว พลังโจมตี 6,200 เป็นอาวุธระดับ 6 ดาวรุ่นแรกๆในสมัยนั้น พลังโจมตีสูงมากและมีสกิลติดมามากมาย เป็นอาวุธที่มีลำแสงรูปตัวUคว่ำพุ่งออกมาจากก้านที่ทำเป็นรูปอุปกรณ์ต่างๆ คาดว่าหากในยุคนั้นไม่จำกัดเลเวลของอาวุธแค่ระดับ6ดาว "ดิ เอ็มไพร์"อาจเป็นระดับ7ดาวไปแล้วก็เป็นได้ ปัจจุบันถูกส่งกลับคลังแสงเนื่องจากการเกมโอเวอร์ของเกียร์ และไม่มีโอกาสกู้คืนอีก
แครอทมีบทบาทสำคัญมากแม้ในหมู่GMด้วยกัน ทั้งฝีมือ ความมุ่งมั่นและเอาจริงเอาจังในการทำงาน ความที่เป็นญาติใกล้ชิดกับโฮลี่ออร์เดอร์(เป็นน้องชายภรรยาของโฮลี่ออร์เดอร์) ทั้งสองจึงไว้ใจกันมาก และแครอทก็ทำหน้าที่เหมือนรองหัวหน้าเกมมาสเตอร์กลายๆด้วยเพราะนิสัยจริงจังของเขา
ปัจจุบันเลเวล56 เข้าร่วมกลุ่มของกานดาบุกสู่คลังแสงอวกาศ เพราะความร้ายกาจของมือสีดำและลีลาการใช้สกิลของมืออาชีพทำให้เขาชนะติดๆกันหลายครั้ง ภายหลังได้ทราบว่า แขนสีดำของเขาคือ หนี่งในผู้คุมอีเวนท์ Space( Space คือ ตัวที่มีขนาดเท่าดาวลาพิวต้าในน้ำ ปัจจุบันปรากฏตัวออกมาด้วย 26 dimensional jump)
เลททัซ (Lettuce) = ผักกะหล่ำหรือผักกาด
โอเนี่ยน (Onion) = หอมหัวใหญ่
โทเมโท (Tomato) = มะเขือเทศ
ชิลลี่ (Chili) = พริก
เลมอน (Lemon) = มะนาว
แครอท (Carrot) = แครอท
การ์ลิค (Garlic) = กระเทียม
บร็อกโคลี่ (Broccoli) = บร็อกโคลี่
พัมพ์กิ้น (Pumpkin) = ฟักทอง
ราดิช (Radish) = หัวไชเท้า
มินท์ (Mint) = สะระแหน่
ตัวละครที่ไม่ปรากฏสังกัด

แต่ทว่า ESP ที่ EXE มีนั้นเป็นของแท้ไม่ใช้ของย่อยที่แตกไปเป็นสายต่างๆแบบทั้ง 3 คน  มี HP 10²⁷ = 1,000,000,000,000,000,000,000,000,000 หรือ หนึ่งพัน X ล้าน X ล้าน X ล้าน อาศัยอยู่ในบริเวณโพรเทคชั่น ไฟร์วอลล์ และอีกครั้งเล่มที่ 14 ตอนที่ 123 ซึ่งกล่าวไว้ว่า แมวของชเรอดิงเงอร์ได้ตื่นขึ้นในสถานที่ ที่ถูกเตรียมพร้อมไว้อย่างดี เขาจะไม่ทำร้ายใครและไม่ไปไหน เพื่ออยู่รอวันตัดสิน
ปัจจุบัน โค้ดเนมEXEปรากฏตัวขึ้นอย่างสมบูรณ์ต่อหน้าโฮลี่ออเดอร์และกองกำลังทั้ง5พวก เขามีผมสีขาว แต่งชุดสีขาวและสวมผ้าพันคอสีดำ ทว่ามีดวงตาสีแดงฉานซึ่งแม้แต่ออลสัน ผู้บริหารของเกมยังเตือนโฮลี่ออเดอร์ว่ายามที่พบหน้ากัน สิ่งที่ควรทำคือการไม่สบตากับEXEเข้า ไม่เช่นนั้นอาจสติแตกได้ ซึ่งทันทีที่EXEเดินออกมา เหล่าผู้มีESPทุกคนต่างรับรู้ถึงตัวตนอันยิ่งใหญ่ที่น่าหวาดหวั่นของเขาจนถึงกับหน้าซีดตัวสั่นไปตามๆกัน ซึ่งEXEนี่เองคือลาสท์บอส ผู้บัญชามอนสเตอร์ในโพรเท็คชั่นไฟร์วอลและสิบสองนักโทษสวรรค์ตัวจริง หากชนะได้จะได้พบกับRuler ทว่าแม้แต่โฮลี่ออเดอรที่รับพลังจากกุญแจจนสเตตัสและHp/Mpเพิ่มสูงหลายสิบล้านก็ยังไม่อาจเอาชนะเขาได้ ไม่สามารถแม้แต่จะจู่โจมเขาด้วยซ้ำ
LV : 198
HP : 195,000,000
NPC (ประเภทมีผู้เล่นควบคุม)
เป็นคนคุมคลังแสงอวกาศ เป็นแม่ของวิริยา ปกติจะอยู่ในชุดคลุม แต่เผยร่างที่แท้จริงออกมาเมื่อตอนที่ 177 เป็นคนที่ยืนอยู่บนจุดสูงสุดของเวทย์สาย time
อาวุธ : ไทม์ ซอร์ด:โครโนไลเนอร์ 
[พลังโจมตี 99,000 ดาบแห่งเส้นทางกาลเวลาที่ฟาดฟันออกมาจะมีโอกาสหยุดเวลาทุกสิ่งในรัศมีดาวไว้ชั่วคราว 2-3 วินาที และร่องรอยของรัศมีดาบที่เกิดขึ้นจะทำให้ทุกอย่างที่อยู่ในรัศมีดาบช้าลง 20% ร่องรอยเหล่านี้จะคงอยู่เป็นเวลา 20 วินาที 
มีโอกาสติด Double attack 60% 
มีโอกาสติด Triple attack 20%]
ชุดป้องกัน : ไทม์ เดรส
[+HP 4,200,000 
+พลังป้องกัน 5,200 
ป้องกันสถานะผิดปกติระดับต่ำทุกอย่างๆละ 10%]
เครื่องประดับ : ไทม์ริบบ้อน
[+โชค 3,800 
MPregenerate 6,400/sec 
Super Basic Skill
Ultrarare release ทำให้ฆ่าศัตรูแล้วเพิ่มเปอร์เซ็นต์การปรากฏตัวของ ultrarare item 10% จากโอกาสเดิม (ไม่ส่งผลกับ rare ปกติ)]
รองเท้า : ไทม์บูท
[+Agility 5,200
Super Basic Skill
Illusion]
สมาคมอื่นในเรื่อง

กันย์ เจ้าของกิจการ อีริค HERB ปากจัด มีนิสัยชอบแขวะและชอบใช้งานเพื่อนร่วมงาน มีหัวทางด้านการค้าขาย
กิตติ เป็นคนที่มีบทบาทมากที่สุดในบรรดา 3 คน เป็นคนเลือดร้อน ชอบทำคิ้วขมวด อาชีพกสิกร มีความสามารถในการต่อสู้บ้างเล็กน้อย และเป็นคนเดียวในทีมงานอีริคเฮิร์บที่สามารถสู้ได้
เอ ชอบทำหน้าตื่นๆ อาชีพนักค้นคว้าด้านพืช
สามารถ มักจะตีหน้าตาย ใจเย็น  มีเลเวลสูงที่สุดในกลุ่ม
กลุ่มพ่อค้าอาวุธเถื่อน (Weaponry Unlimited) : เข้ามาช่วยเหลือในสงครามบ้านวินเชสเตอร์ เพราะสนิทกับกองกำลังต่อต้านGMเป็นการส่วนตัว และแอบหวังกำไรเล็กๆ น้อยๆ จากสงครามด้วย
รีลีสมีบุคลิกท่าทางอ่อนโยนสง่างาม รับรู้ถึงความเปลี่ยนแปลงต่างๆได้รวดเร็วกว่าผู้อื่นมาก คาดว่าจะมีESPแต่ความสามารถไม่แน่ชัด นอนว่า ผู้อ่านนับไม่ถ้วนต่างเชียร์ให้เธอคู่กับเกียร์ด้วยเช่นกัน(เนื่องจากในตอนย้อนอดีต เธอมาหาเกียร์เป็นการส่วนตัว และรูปวาดท้ายเล่ม16 มีรูปเธอกับเกียร์อยู่ด้วยกัน)
มอนสเตอร์ > มอนสเตอร์ระดับหัวหน้า

ราชันย์มังกร เกว็น-กาซาเยฟ ราชันย์มังกร ที่อยู่จุดสูงสุดของเผ่ามังกร เป็นตัวแรกที่วิวัมนาการสมบูรณ์ HP 945,000,000 Level 197
Zenith ถือกำเนิดบริเวณหอคอยภูติชั้นบนโดยปิดทางขึ้นเอาไว้ ไม่แสดงพฤติกรรมพิเศษใดๆ (ร่างวิวัฒนาการ 38%)
Vega ฝังตัวอยู่ในผลึกยักษ์ของดาว มิวเอร่า ขนาดลำตัว 8หมื่น กิโลเมตร และมีเวทย์สายฟ้าระดับ 8-9 อยู่รายรอบ(วิวัฒนาการ 72%)
Acid Creation  100% สิ่งมีชีวิตที่อาศัยอยู่ไกลจากดาวที่เพลเยอร์อยู่ ทุกอณูเป็นพิษต่อสิ่งมีชีวิตทั้งมวลนอกจากตัวมันเอง มีลักษณะคล้ายโครงสร้างสิ่งมีชีวิตที่ผสมปนเปกัน คาดว่าถิ่นกำเนิดดั้งเดิมมาจากดาวที่มีสิ่งมีชีวิตแต่ไม่มีใครรู้ว่าถูกส่งไปอวกาศไฟลโพ้นได้อย่างไร HP 81,000,000 MP 24,000,000
Solstice 94% สิ่งมีชีวิตคล้ายสัตว์ปีกหลับใหลอยู่ในดวงอาทิตย์ขนาดเล็กดวงหนึ่งที่ไม่ไกลจากดาวมิวเอร่า อุณหภูมิตัวมันเท่ากับเวทไฟเลเวล 9 ขึ้นไป ขนาดตัว 38,400 กิโลเมตร HP 111,000,000 MP 215,000,000
Zosmex สิ่งมีชีวิตกลุ่มก๊าซ (gas cluster) ไม่มีรูปร่างตายตัวเป็นกลุ่มก๊าซที่ล่องลอยในอวกาศ แต่ว่าอณูเล็กๆของมันมีลักษณะคล้ายประสาทของสิ่งมีชีวิตที่สื่อสารและเชื่อมโยงถึงกันได้ มีกระบวนการคิดและหากเทียบเท่ากับมนุษย์มันอาจจะเป็นสิ่งมีชีวิตที่ระดับสูงกว่าก็เป็นได้ ขนาดราวๆ 8,000-9,000 กิโลเมตร HP 1x71,200,000
((ยังไม่ปรากฏ))
((ยังไม่ปรากฏ))
((ยังไม่ปรากฏ))
((ยังไม่ปรากฏ))
((ยังไม่ปรากฏ))
Apex สิบสองนักโทษสวรรค์ลำดับสุดท้าย เติมโตในไฟร์วอล และมีการวิวัฒนาการตลอดเวลา Hp 1,212,000,000(วิวัมนาการ 85%)
แหล่งข้อมูลอื่น

เว็บบอร์ด Executional Fan Club เก็บถาวร 2010-09-18 ที่ เวย์แบ็กแมชชีน (ไทย)
แม่แบบ:เอ็กซีคิวชั่นแนล
กานดา ตัวเอกของเรื่อง และหัวหน้ากองกำลังต้านGM กลุ่มที่ 1
วงศ์ต่างไก่ป่า

| วงศ์ต่างไก่ป่า |
| --- | --- |

Securidaca longipedunculata

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Fabales
วงศ์:: Polygalaceae Hoffmanns. & Link

เผ่าและสกุล
 Carpolobieae Eriksen Atroxima  Carpolobia  Moutabeae Chodat Balgoya  Barnhartia  Diclidanthera  Eriandra  Moutabea  Polygaleae Chodat Acanthocladus  Ancylotropis  Badiera  Bredemeyera  Comesperma  Epirixanthes  Monnina  Muraltia  Polygala  Salomonia  Securidaca  Xanthophylleae Chodat Xanthophyllum  Incertae Sedis Monrosia  Nylandtia  †Paleosecuridaca

Distribution of the Polygalaceae.
วงศ์ต่างไก่ป่าหรือ  Polygalaceae (ชื่อพ้อง Diclidantheraceae, Moutabeaceae, Xanthophyllaceae) เป็นวงศ์ของพืชมีดอกในอันดับ Fabales มีสมาชิก 17 สกุลและ  900–1,000 สปีชีส์ สมาชิกมากกว่าครึ่งหนึ่งอยู่ในสกุล  Polygala
ในระบบ Cronquist วงศ์นี้อยู่ในอันดับต่างหากคืออันดับ Polygalaceae  ส่วนในระบบ APG จัดให้อยู่ในอันดับ Fabales.
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Polygalaceae
Polygalaceae[ลิงก์เสีย]
Photos [ลิงก์เสีย]
วงศ์ติ้ว

| วงศ์ติ้ว |
| --- | --- |

Hypericum tetrapterum

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Malpighiales
วงศ์:: Hypericaceae Juss.

[สกุล]]
 ดูเนื้อหา
วงศ์ติ้ว  หรือ (En:Hypericaceae) เป็นวงศ์ของพืชมีดอกในอันดับ Malpighiales ประกอบด้วยสกุลต่อไปนี้:
En:Cratoxylum Blume
En:Eliea  Cambess.
En:Harungana  Lamarck
En:Hypericum  L.
En:Lianthus  N. Robson
En:Santomasia  N. Robson
En:Thornea  Breedlove & McClintock
En:Triadenum  Rafinesque
En:Vismia Vand.
แหล่งข้อมูลอื่น

Hypericaceae of Mongolia in FloraGREIF เก็บถาวร 2016-03-04 ที่ เวย์แบ็กแมชชีน
วัดมหาพรหมโพธิราช

| วัดมหาพรหมโพธิราช |
| --- | --- |

ที่ตั้ง: ตำบลดงชน อำเภอเมืองสกลนคร จังหวัดสกลนคร
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดมหาพรหมโพธิราช เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดงชน อำเภอเมืองสกลนคร จังหวัดสกลนคร
วัดมหาพรหมโพธิราช ตั้งวัดเมื่อ พ.ศ. 2497 ได้รับพระราชทานวิสุงคามสีมาเมื่อวันที่ 21 กุมภาพันธ์ พ.ศ. 2539 ก่อนหน้าการตั้งวัดในสมัยพระเจ้าพรหมเทโวโพธิสัตว์ได้สร้างวัดที่สำคัญ 3 วัด ได้แก่ วัดเหนือชาวขอมสร้าง วัดกลางชาวมอญสร้าง วัดใต้ชาวลาวสร้าง เมื่อเมืองถูกตีแตก เมืองเป็นเมืองร้าง ต่อมาราษฎรที่ได้กลับมารวมตัวกันใหม่ได้สร้างวัดขึ้นใหม่ คือ วัดแจ้งสมสะอาด ต่อมาเปลี่ยนชื่อเป็นวัดมหาพรหมโพธิราช ตามนามเจ้าเมือง
สถาปัตยกรรมมีซากฐานอาคาร ปรากฏเป็นแนวศิลาแลงและเนินอิฐ ยาวประมาณ 25 เมตร กว้าง 10 เมตร สันนิษฐานว่าเป็นที่ตั้งของอุโบสถหรือสิมร้าง โบราณวัตถุที่เก็บรักษา ได้แก่ พระพุทธรูปหินทราย สมัยทวารวดี ขนาด หน้าตักกว้าง ประมาณ 60 เซนติเมตร สูงประมาณ 120 เซนติเมตร ลักษณะพระเศียรหัก ปัจจุบันได้นำมาวางต่อกันโดยไม่ได้นำวัสดุใดมาเชื่อม พระพุทธรูปหินทราย ศิลปะลพบุรี ขนาด หน้าตักกว้าง ประมาณ 40 เซนติเมตร สูงประมาณ 60 เซนติเมตร ลักษณะ เป็นพระพุทธรูปทรงเครื่องน้อย ประทับนั่งขัดสมาธิราบอยู่บนฐานบัวหงาย องค์พระพุทธรูปมีแผ่นหินทรายยึดติดเป็นแผ่นหลัง สภาพค่อนข้างสมบูรณ์ ยังพบเศษชิ้นส่วนประติมากรรมหินทรายอีกจำนวนหนึ่ง ก้อนศิลาแลงตกกระจายอยู่จำนวนหนึ่ง ซึ่งโบราณวัตถุต่าง ๆ นี้ได้เก็บไว้ในอาคารพิพิธภัณฑ์วัดมหาพรหมโพธิราชซึ่งตั้งอยู่ถัดจากอุโบสถไปทางทิศเหนือ
วงศ์ธูปฤๅษี

| วงศ์ธูปฤๅษี ช่วงเวลาที่มีชีวิตอยู่: Late Cretaceous-Recent, 65> 5–0Ma  PreꞒ Ꞓ O S D C P T J K Pg N      |
| --- | --- |

Typha latifolia

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Poales
วงศ์:: Typhaceae

Genera
 Sparganium   Typha
วงศ์ธูปฤๅษี หรือ Typhaceae (/taɪˈfeɪsii/) เป็นวงศ์ของพืชใบเลี้ยงเดี่ยว ระบบ APG II จัดให้วงศ์นี้อยู่ในอันดับ Poales โดยมีสกุลเดียวคือ Typha ต่อมาในระบบ APG III ได้เพิ่มสกุล Sparganium อีกสกุลหนึ่ง ในระบบ Cronquist จัดให้วงศ์นี้อยู่ในอันดับ Typhales ฟอสซิลของพืชวงศ์นี้ พบครั้งแรกในยุคครีตาเชียสตอนปลาย
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Typhaceae
Typhaceae เก็บถาวร 2007-01-03 ที่ เวย์แบ็กแมชชีน in L. Watson and M.J. Dallwitz (1992 onwards). The families of flowering plants เก็บถาวร 2007-01-03 ที่ เวย์แบ็กแมชชีน: descriptions, illustrations, identification, information retrieval. Version: 27 April 2006. http://delta-intkey.com เก็บถาวร 2007-01-03 ที่ เวย์แบ็กแมชชีน
NCBI Taxonomy Browser
links at CSDL เก็บถาวร 2008-12-01 ที่ เวย์แบ็กแมชชีน
วัดมหาธาตุแหลมสัก

| วัดมหาธาตุแหลมสัก |
| --- | --- |

ชื่อสามัญ: วัดมหาธาตุแหลมสัก, วัดแหลมสัก
ที่ตั้ง: ตำบลแหลมสัก อำเภออ่าวลึก จังหวัดกระบี่
ประเภท: วัดราษฎร์
นิกาย: ธรรมยุติกนิกาย
เจ้าอาวาส: พระครูปัญญาภินันท์ (พระชูศัก ปัญญาสักโก)
 สถานีย่อยพระพุทธศาสนา
วัดมหาธาตุแหลมสัก เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลแหลมสัก อำเภออ่าวลึก จังหวัดกระบี่
วัดมหาธาตุแหลมสัก เดิมชื่อ วัดแหลมสัก ตั้งวัดเมื่อวันที่ 25 พฤษภาคม พ.ศ. 2530 ได้รับพระราชทานวิสุงคามสีมาเมื่อวันที่ 3 กุมภาพันธ์ พ.ศ. 2540 โดยมีพระอาจารย์เนตร จิรปุญโญ เป็นเจ้าอาวาสรูปแรก แต่เดิมนั้นชาวบ้านแหลมสักไม่มีวัดที่จะประกอบศาสนกิจ จะต้องเดินทางไปยังวัดสถิตโพธาราม จนท่านอาจารย์อาจและท่านอาจารย์คำผาย ธุดงค์มาจากภาคอีสาน ชาวบ้านได้ร่วมใจกันสร้างเพิงที่พักให้ จากนั้นสร้างโรงฉัน ซึ่งได้ใช้ประกอบศาสนกิจ ต่อมาระหว่าง พ.ศ. 2475–2505 พระอาจารย์จันทร์แรม เขมศิริ ได้มาปฏิบัติธรรมและจำพรรษานา่น 7 พรรษา ก่อนจะเดินทางกลับภาคอีสาน ได้ให้พระอาจารย์เนตร จิรปุญโญ และพระอาจารย์สงวนดูแลต่อ ปัจจุบันพระครูปัญญาภินันท์ (พระชูศัก ปัญญาสักโก)
วัดแหลมสักประดิษฐานพระมหาธาตุเจดีย์สีขาวองค์ใหญ่ กว้าง 45 เมตร ยาว 45 เมตร และสูง 40 เมตร เริ่มก่อสร้างในวันวิสาขบูชา 28 พฤษภาคม พ.ศ. 2553
วีวี ซีฟิอัส

| --- | --- |
 วงกลมสีแดงหมายถึงบริเวณที่ตั้งของดาว
ข้อมูลสังเกตการณ์  ต้นยุคอ้างอิง J2000      วิษุวัต J2000
กลุ่มดาว: กลุ่มดาวซีฟิอัส

ไรต์แอสเซนชัน: 21h 56m 39.144s
เดคลิเนชัน: +63° 37′ 32.01″
ความส่องสว่างปรากฏ (V): 4.91 (Naked eye)
คุณสมบัติ
ชนิดสเปกตรัม: M2 Iab / B0-2V
ดัชนีสี U-B: 0.3 (variable)
ดัชนีสี B-V: 1.6 (variable)
มาตรดาราศาสตร์
พารัลแลกซ์ (π): 1.33 ± 0.20 mas
ระยะทาง: 4.9k ly  (1.5k pc)
ความส่องสว่างสัมบูรณ์ (MV): -6
รายละเอียด

มวล: <25 / <20 M☉
รัศมี: 1050-1900 / 5-8 R☉
กำลังส่องสว่าง: 200,000-320,000 / ~10,000 L☉
อุณหภูมิ: 3,800 / ~25,000 K

ชื่ออื่น
 HIP 108317 
ฐานข้อมูลอ้างอิงอื่น
SIMBAD: data
วีวี ซีฟิอัส หรือรู้จักกันดีในชื่อ เอชดี 208816 เป็นระบบดาว Eclipsing binaries ที่ตั้งอยู่ในกลุ่มดาวซีฟิอัส อยู่ห่างจากโลกประมาณ 5,000 ปีแสง
อ้างอิง บล็อกกับต้นทาง

1 2 3 4 5  
Bennet, P. D. (2010). "Chromospheres and Winds of Red Supergiants: An Empirical Look at Outer Atmospheric Structure". ASP Conference Series. 425: 181. arXiv:1004.1853. Bibcode:2010ASPC..425..181B.
↑  
Bauer, W. H.; Bennett, P. D.; Brown, A. (2007). "An Ultraviolet Spectral Atlas of VV Cephei during Total Eclipse". Astrophysical Journal Supplement Series. 171 (1): 249–259. Bibcode:2007ApJS..171..249B. doi:10.1086/514334.
1 2 3 4 5  Hopkins, J. L.; Bennett, P. D. (2006). "Single Channel UBV Photometry of Long Period Eclipsing Binary VV Cephei" (PDF). Proceedings for the 25th Annual Conference of the Society for Astronomical Sciences: 105. Bibcode:2006SASS...25..105H. คลังข้อมูลเก่าเก็บจากแหล่งเดิม (PDF)เมื่อ 2018-03-25. สืบค้นเมื่อ 2013-05-08.
1 2  "Hipparchos catalogue: query form". CASU Astronomical Data Centre. Cambridge Astronomical Survey Unit. 2006. คลังข้อมูลเก่าเก็บจากแหล่งเดิมเมื่อ 2016-03-03. สืบค้นเมื่อ 10 มีนาคม ค.ศ. 2009. {{cite web}}: ตรวจสอบค่าวันที่ใน: |accessdate= (help)
1 2 3  
Bauer, W. H.; Gull, T. R.; Bennett, P. D. (2008). "Spatial Extension in the Ultraviolet Spectrum of VV Cephei". The Astronomical Journal. 136 (3): 1312. Bibcode:2008AJ....136.1312H. doi:10.1088/0004-6256/136/3/1312.
↑  
Saito, M.; Sato, H.; Saijo, K.; Hayasaka, T. (1980). "Photometric Study of VV Cephei during the 1976-1978 Eclipse". Publications of the Astronomical Society of Japan. 32: 163. Bibcode:1980PASJ...32..163S.
แหล่งข้อมูลอื่น

Hposoft.com เก็บถาวร 2012-03-22 ที่ เวย์แบ็กแมชชีน
Space.Com
Universe Today
VV Cephei at Kempten observatory
Aladin image[ลิงก์เสีย] of VV Cephei
พิกัด:  21h 56m 39.14s, +63° 37′ 32″
ฤดูพายุเฮอริเคนแอตแลนติก พ.ศ. 2559

| ฤดูพายุเฮอริเคนแอตแลนติก พ> ศ. 2559 |
| --- | --- |
แผนที่สรุปฤดูกาล
ขอบเขตฤดูกาล
ระบบแรกก่อตัว: 12 มกราคม พ.ศ. 2559
ระบบสุดท้ายสลายตัว: 25 พฤศจิกายน พ.ศ. 2559
พายุมีกำลังมากที่สุด

ชื่อ: แมตทิว
 • ลมแรงสูงสุด: 160 ไมล์/ชม. (260 กม./ชม.) (เฉลี่ย 1 นาที)
 • ความกดอากาศต่ำที่สุด: 934 มิลลิบาร์ (hPa; 27.58 inHg)
 
สถิติฤดูกาล
พายุดีเปรสชันทั้งหมด: 16 ลูก
พายุโซนร้อนทั้งหมด: 15 ลูก
พายุเฮอริเคน: 7 ลูก
พายุเฮอริเคนขนาดใหญ่ (ระดับ 3 ขึ้นไป): 3 ลูก
ผู้เสียชีวิตทั้งหมด: ทั้งหมด 1,766 คน
ความเสียหายทั้งหมด: ≥ 1.1665 หมื่นล้านดอลลาร์สหรัฐ (ค่าเงิน USD ปี 2016)
 
ฤดูพายุเฮอริเคนแอตแลนติก 2557, 2558, 2559, 2560, 2561
ฤดูพายุเฮอริเคนแอตแลนติก พ.ศ. 2559 คือช่วงของฤดูกาลในอดีต ที่เคยมีการก่อตัวของพายุหมุนเขตร้อน ฤดูกาลอย่างเป็นทางการจะเริ่มนับในวันที่ 1 มิถุนายน และไปสิ้นสุดในวันที่ 30 พฤศจิกายน เหล่านี้วันตามขอบระยะเวลาของแต่ละช่วงฤดูถือเป็นช่วงเวลาที่มีพายุก่อตัวมากที่สุดในแอ่งแอตแลนติก อย่างไรก็ตามการก่อตัวของพายุหมุนเขตร้อนสามารถก่อตัวได้ทุกเวลา ฤดูกาลนี้เริ่มต้นเร็วกว่าปกติถึงเกือบ 5 เดือน ก่อนที่จะมีการเริ่มต้นฤดูกาลอย่างเป็นทางการ โดยพายุเฮอริเคนอเล็กซ์ ก่อตัวขึ้นทางตะวันออกของมหาสมุทรแอตแลนติกในวันที่ 13 มกราคม